IMISLab/GreekWikipedia huggingface dataset:
Ηθική της τεχνητής νοημοσύνης

Η ηθική της τεχνητής νοημοσύνης είναι το τμήμα της ηθικής της τεχνολογίας που αφορά στα ρομπότ και άλλα τεχνητά νοήμονα όντα. Είναι τυπικά διαιρεμένο σε ρομποτική ηθική, δηλαδή στην μέριμνα για την ηθική συμπεριφορά των ανθρώπων όταν σχεδιάζουν, κατασκευάζουν, χρησιμοποιούν και διαχειρίζονται τεχνητά νοήμονα όντα και σε ηθική της μηχανής, η οποία ασχολείται με την ηθική συμπεριφορά τεχνητών ηθικών παραγόντων (AMAs). Τα συστήματα τεχνητής νοημοσύνης είναι τέχνεργα, κατασκευασμένα από ανθρώπους για να εκπληρώσουν ορισμένους στόχους. Απαιτούνται θεωρίες, μέθοδοι και αλγόριθμοι για την ενσωμάτωση ηθικών, κοινωνικών και νομικών και αξιών στις τεχνολογικές εξελίξεις στην τεχνητή νοημοσύνη, σε όλα τα στάδια ανάπτυξης (ανάλυση, σχεδιασμός, κατασκευή, ανάπτυξη και αξιολόγηση). Αυτά τα ηθικά, κοινωνικά και νομικά κριτήρια σημαίνουν πλαίσια μέσω των οποίων κατευθύνονται οι επιλογές σχεδιασμού και ρύθμισης των συστημάτων τεχνητής νοημοσύνης, όπως και κανόνες εμπλοκής με τον ανθρώπινο παράγοντα.

 Ενώ είναι γενικά αποδεκτό ότι τα σημερινά συστήματα τεχνητής νοημοσύνης δεν έχουν ηθικό status, δεν είναι σαφές τι ακριβώς θεμελιώνει το ηθικό. Συνήθως προτείνονται δύο κριτήρια που συνδέονται σημαντικά με την ηθική κατάσταση, είτε χωριστά είτε σε συνδυασμό: η επίγνωση και η γνώση (μάθηση) ή σοφία που καθορίζει τον ανθρώπινο παράγοντα. Η επίγνωση είναι η ικανότητα για φαινομενική εμπειρία (qualia), όπως και η ικανότητα να αισθάνεται κανείς πόνο και να υποφέρει. Η σοφία, ή μάθηση αντιπροσωπεύει ένα σύνολο δυνατοτήτων που συνδέονται με υψηλότερη ευφυΐα, όπως η αυτογνωσία και η ύπαρξη ενός παράγοντα που ανταποκρίνεται στον λόγο. Robotics: Ethics of artificial intelligence. "Four leading researchers share their concerns and solutions for reducing societal risks from intelligent machines." Nature, 521, 415–418 (28 May 2015) doi:10.1038/521415a BBC News: Games to take on a life of their own Who's Afraid of Robots? Αρχειοθετήθηκε 2018-03-22 στο Wayback Machine., an article on humanity's fear of artificial intelligence. A short history of computer ethics
Βορειοατλαντικό Συμβούλιο

Το Βορειοατλαντικό Συμβούλιο είναι το κύριο όργανο λήψης πολιτικών αποφάσεων στο πλαίσιο του ΝΑΤΟ. Επιτηρεί την πολιτική και στρατιωτική διαδικασία που σχετίζεται με ζητήματα ασφαλείας που επηρεάζουν ολόκληρη τη Συμμαχία. Συγκεντρώνει εκπροσώπους κάθε χώρας-μέλους για να συζητήσει θέματα πολιτικής ή λειτουργίας που απαιτούν συλλογικές αποφάσεις, παρέχοντας ένα φόρουμ για ευρείες διαβουλεύσεις μεταξύ των μελών για όλα τα θέματα που αφορούν την ειρήνη και την ασφάλειά τους.

 Το Βορειοατλαντικό Συμβούλιο (NAC) είναι το κύριο όργανο λήψης πολιτικών αποφάσεων στο πλαίσιο του ΝΑΤΟ και είναι η τελική εξουσία στο κεφάλι ενός δικτύου επιτροπών. Οι συζητήσεις και οι αποφάσεις της NAC καλύπτουν όλες τις πτυχές των δραστηριοτήτων του Οργανισμού και συχνά βασίζονται σε εκθέσεις και συστάσεις που καταρτίζονται από υποεπιτροπές, κατόπιν αιτήματος του Συμβουλίου. Η Ομάδα Πυρηνικού Προγραμματισμού έχει παρόμοια εξουσία με το NAC, αλλά μόνο για θέματα που εμπίπτουν στο συγκεκριμένο τομέα αρμοδιότητάς του, δηλαδή για τις πυρηνικές πολιτικές, τις διαδικασίες σχεδιασμού και διαβούλευσης. Οι πολιτικές που αποφασίστηκαν στο NAC είναι η έκφραση της συλλογικής βούλησης όλων των χωρών μελών της Συμμαχίας, καθώς οι αποφάσεις λαμβάνονται με βάση την ομοφωνία και την κοινή συμφωνία. Ο Γενικός Γραμματέας προεδρεύει του NAC και οι αποφάσεις του έχουν το ίδιο καθεστώς και ισχύ σε οποιοδήποτε επίπεδο συναντά. Ήταν το μοναδικό όργανο που καθιερώθηκε από τη Συνθήκη του Βόρειου Ατλαντικού (άρθρο 9) το 1949 και το μόνο που είχε την εξουσία να συστήσει επικουρικά όργανα. Πολυμέσα σχετικά με το θέμα North Atlantic Council στο Wikimedia Commons
Ίδρυμα Βαρόνου Μιχαήλ Τοσίτσα

Ο Βαρόνος Μιχαήλ Τοσίτσας (1885-1950) ήταν εγγονός του Κωνσταντίνου Τοσίτσα, ένα από τα μικρότερα αδέλφια του εθνικού ευεργέτη της Ελλάδας Μιχαήλ Τοσίτσα (1787-1850), ο οποίος είχε εγκατασταθεί στις αρχές του 19ου αιώνα στο Λιβόρνο της Ιταλίας. Το 1831 του απονεμήθηκε από τον τοπικό δούκα ο τίτλος του βαρόνου, για αυτόν και τους απογόνους του ως επιβράβευση της μεγάλης εμπορικής δραστηριότητας της οικογένειας Τοσίτσα.

 Ο Βαρόνος Μιχαήλ Τοσίτσας μετά τις σπουδές του σε Ιταλία και Γαλλία, εργάστηκε στο τραπεζικό γραφείο της οικογένειας στο Παρίσι. Αργότερα έζησε εκ περιτροπής στη Λοζάννη της Ελβετίας και στη Νότια Γαλλία. Αν και δεν διατηρούσε σχέσεις με τον ελληνικό χώρο, πείθεται, κατόπιν μακροχρόνιας αλληλογραφίας και προσωπικών επαφών με τον Ευάγγελο Αβέρωφ να συστήσει φιλανθρωπικό ίδρυμα για να βοηθήσει την ιδιαίτερη πατρίδα των προγόνων του. Το ίδρυμα συστάθηκε τον Ιούνιο του έτους 1947, με την ονομασία «Ίδρυμα Βαρόνου Μιχαήλ Τοσίτσα» και έχει ως κύριο σκοπό την ανάπτυξη της ευρύτερης περιοχής του Μετσόβου, απ' όπου καταγόταν ο ιδρυτής. Ο ιδρυτής του ιδρύματος, Τοσίτσας, παραχώρησε την περιουσία του στο χωριό ελλείψει κληρονόμων. Με τα χρήματα του ιδρύματος ανοικοδομήθηκε η προγονική του οικία στο Μέτσοβο, η οποία λειτουργεί σήμερα ως λαογραφικό Μουσείο, και το καμένο από το 1947 κτίριο του δημοτικού σχολείου. Επίσης δημιουργήθηκε νοσοκομείο, πριονιστήριο, τυροκομική μονάδα, γυμναστήριο, χιονοδρομικό κέντρο και χρηματοδοτήθηκαν πλήθος άλλων κοινωφελών και αναπτυξιακών έργων. Στην ευρύτερη περιοχή της Ηπείρου αποπερατώθηκαν με δαπάνες του ιδρύματος πάνω από 107 σχολεία. Τέλος ιδρύθηκε στην Κάτω Κηφισιά φοιτητική εστία για ηπειρώτες σπουδαστές. Η μονή του Αγίου Νικολάου, η οποία οικοδομήθηκε το 1728 ανακαινίστηκε με χρηματοδότηση από το ίδρυμα. Γ. Πλατάρης, 1984, «Οι Τοσίτσηδες στο Λιβόρνο», Ηπειρωτικό Ημερολόγιο, 1984, σελ. 199-206. Γ. Πλατάρης -Τζίμας, Κώδικας Διαθηκών, Μείζονες και ελάσσονες ευεργέτες του Μετσόβου, τόμ. Β΄, εκδ. Νομαρχιακής αυτοδιοίκησης Ιωαννίνων και Δήμου Μετσόβου, Μέτσοβο/Αθήνα 2004, σελ. 101-135.
Άγιος Αντώνιος Καλλεργιανών Χανίων

Ο Άγιος Αντώνιος είναι οικισμός της κοινότητος Καλλεργιανών του δήμου Κισσάμου στην περιφερειακή ενότητα Χανίων της Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.

 Ο Άγιος Αντώνιος είναι πεδινό χωριό στο βορειοανατολικό τμήμα του νομού, αμέσως μετά τον Κίσσαμο, του οποίου αποτελεί οικιστική συνέχεια προς τα νοτιοανατολικά. Βρίσκεται σε μέσο σταθμικό υψόμετρο 20 και απέχει 42 χλμ. περίπου Δ. των Χανίων. Ο οικισμός αναγνωρίστηκε το 1981 και προσαρτήθηκε στην κοινότητα Καλλεργιανών Με το ΦΕΚ 244Α - 04/12/1997 αποσπάστηκε από τον δήμο Καλλεργιανών και προσαρτήθηκε στον δήμο Κισσάμου(Πηγή: https://www.eetaa.gr/metaboles/oikmet_details.php?id=26842) Το μοναστήρι του Αγίου Αντωνίου, στο δυτικό τμήμα του οικισμού Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 eetaa.gr
Το Πτώμα

Το Πτώμα είναι κόμικ των Τάσου Ζαφειριάδη, Γιάννη Παλαβού (σενάριο) και Θανάση Πέτρου (σχέδιο), που κυκλοφόρησε το 2011 από την Jemma Press. Σύμφωνα με το οπισθόφυλλο είναι η ιστορία δύο πτωμάτων, ενός σε χρόνο παρόντα και ενός σε χρόνος μέλλοντα, και αποτελεί ένα σχόλιο πάνω στην αστική μοναξιά. Η πλοκή είναι εμπνευσμένη από αληθινά γεγονότα που συνέβησαν στη Θεσσαλονίκη. Το 2015 μεταφράστηκε στα γαλλικά από την εκδοτική Steinkis.

 Ο Λευτέρης είναι ένας χωρισμένος, μοναχικός μεσήλικας, υπάλληλος γραφείου κηδειών στη Θεσσαλονίκη. Ένα Σάββατο τον καλούν για μια επείγουσα δουλειά, καθώς σε ένα διαμέρισμα βρέθηκε το πτώμα ενός ηλικιωμένου σε αποσύνθεση. Το πρόβλημα είναι ότι ενώ χρειάζεται η άδεια της κόρης του, του μοναδικού συγγενή, η αστυνομία αδυνατεί να έρθει σε επαφή μαζί της. Όταν τελικά εντοπίζεται, στην Ισπανία, πρέπει να περιμένουν έως τη Δευτέρα το πρωί, ώστε να έρθει με την πρώτη διαθέσιμη πτήση. Η έντονη δυσοσμία του νεκρού τους αναγκάζει να τον μεταφέρουν στην εξοχή. Το πρώτο βράδυ μένει με τον νεκρό ένας άλλος υπάλληλος και ο Λευτέρης γυρίζει σπίτι του. Το βράδυ της Κυριακής, αναλαμβάνει ο Λευτέρης να τον ξενυχτήσει. Ξαφνικά, το πτώμα ζωντανεύει και έχει μια υπερφυσική κουβέντα μαζί του. Του εξηγεί ότι έχει είκοσι χρόνια να δει την κόρη του και καίει μια φωτογραφία της που είχε μέσα στο σακάκι του. Το επόμενο πρωί, ο Λευτέρης ειδοποιείται ότι μπορεί να ξεκινήσει για το νεκροταφείο. Αποφασίζει, όμως, να αλλάξει κατεύθυνση και πηγαίνοντας στη θάλασσα, ρίχνει μέσα το φέρετρο με τον νεκρό. Το κόμικ έλαβε καλές κριτικές, ιδιαίτερα για το σχέδιο του Πέτρου. Στα Comicdom Awards του 2012, ο Πέτρου κέρδισε το Βραβείο Καλύτερου Εξωφύλλου. Το άλμπουμ ήταν επίσης υποψήφιο για τα Βραβεία Καλύτερου Κόμικ, Καλύτερου Σεναριογράφου και Καλύτερου Καλλιτέχνη.
Εθνική Χιλής (καλαθοσφαίριση γυναικών)

Η εθνική ομάδα καλαθοσφαίρισης γυναικών της Χιλής αντιπροσωπεύει τη Χιλή στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης της Χιλής (Federación de Basquetbol de Chile).

 Μεγαλύτερη επιτυχία της μέχρι σήμερα είναι η κατάκτηση του ασημένιου μεταλλίου στο Παγκόσμιο Πρωτάθλημα που διοργανώθηκε στη Χιλή το 1953. Πορεία σε Παγκόσμια Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Χιλής σε Παγκόσμια Πρωταθλήματα FIBA: Πορεία σε Αμερικανικά Πρωταθλήματα FIBA Ακολουθούν οι τελικές θέσεις κατάταξης της Εθνικής Ομάδας της Χιλής σε Αμερικανικά Πρωταθλήματα FIBA: Πορεία σε Πρωταθλήματα Νότιας Αμερικής FIBA Ακολουθούν οι τελικές θέσεις κατάταξης της Εθνικής Ομάδας της Χιλής σε Πρωταθλήματα Νότιας Αμερικής FIBA: Πορεία σε Παναμερικανικούς Αγώνες Ακολουθούν οι τελικές θέσεις κατάταξης της Εθνικής Ομάδας της Χιλής σε Παναμερικανικούς Αγώνες: Εθνική Χιλής (καλαθοσφαίριση ανδρών) Chile, ιστορικό ανά έτος στον επίσημο ιστότοπο των αρχείων της FIBA. (Αγγλικά) Federación de Basquetbol de Chile, επίσημος ιστότοπος. (Ισπανικά)
Πολίχνη Μεσσηνίας

Η Πολίχνη είναι χωριό της Μεσσηνίας και ανήκει στον δήμο Οιχαλίας, ενώ μέχρι το 1997 ήταν αυτόνομη κοινότητα της επαρχίας Μεσσήνης. Έχει πληθυσμό 156 κατοίκους και υψόμετρο 75 μ.

 Απέχει 37 χιλιόμετρα από την Καλαμάτα και 7 χιλιόμετρα από την έδρα του δήμου, τον Μελιγαλά. Η Πολίχνη βρίσκεται 10 χλμ. βορειοδυτικά του Μελιγαλά και 40 από την Καλαμάτα και δεσπόζει του αρχαίου «Στενυκλαρίου πεδίου», με μέσο σταθμικό υψόμετρο 90 μέτρα. Η Πολίχνη παρουσιάζει μεγάλο αρχαιολογικό ενδιαφέρον, αφού στην θέση της τοποθετείται το κέντρο της αρχαίας Ανδανίας. Το 1858 βρέθηκαν, στο κέντρο της Πολίχνης, δύο μεγάλες ενεπίγραφες πλάκες (εγράφησαν το -93) και αναφέρουν τους ιερούς νόμους που διείπαν το τελετουργικό μέρος των "Καρνασίων Μυστηρίων". Η πληροφορία του περιηγητή Παυσανία ότι στην περιοχή της αρχαίας Ανδανίας, όπου τελούνταν τα περίφημα μυστήρια, υπήρχε πηγή και άγαλμα αφιερωμένο στην Αγνή, τη θυγατέρα της Δήμητρας ("Ύδωρ δε άνεισιν εκ πηγής παρά το άγαλμα"), καθώς και η εύρεση το 1858, μέσα στο σύγχρονο οικισμό της Πολίχνης, της εξαιρετικά σημαντικής επιγραφής του -1ου αιώνα, η οποία περιείχε ολόκληρο το τελετουργικό των μυστηρίων, ήταν οι κύριοι λόγοι που ώθησαν την ΛΗ΄ Εφορεία Προϊστορικών και Κλασικών Αρχαιοτήτων στη διενέργεια επιφανειακής έρευνας και διερευνητικών ανασκαφικών τομών στον χώρο δυτικά του σύγχρονου Διβαρίου (υδατοδεξαμενή), που βρίσκεται στο κέντρο του χωριού. Η έρευνα στο εσωτερικό της υδατοδεξαμενής, μετά την υποχώρηση των υδάτων, αποκάλυψε πενιχρά λείψανα ενός σχεδόν ολοκληρωτικά κατεστραμμένου υδραγωγείου υστερορωμαϊκών χρόνων. Δυτικά του Διβαρίου, σε αγρόκτημα όπου κατά το παρελθόν είχε εντοπιστεί επιφανειακά τμήμα μωσαϊκού δαπέδου, διενεργήθηκε ανασκαφή, η οποία έφερε στο φως τμήμα μεγάλου συγκροτήματος, ίσως έπαυλης υστερορωμαϊκών χρόνων, με μια μεγάλη ορθογώνια αίθουσα, διαστ. 9,70x 3,60μ., η οποία ήταν στρωμένη με ψηφιδωτό αρκετά φθαρμένο που έφερε στο μέσον παραστάσεις μέσα σε τετράγωνα πλαίσια. Οι δοκιμαστικές ανασκαφικές τομές που διενεργήθηκαν βόρεια και δυτικά του Διβαρίου κάλυψαν μεγάλη έκταση, η οποία, όπως διαπιστώθηκε, ήταν κατάσπαρτη με λείψανα κτισμάτων υστερορωμαϊκών ή πρώιμων χριστιανικών χρόνων, ενώ σε ολόκληρο το χωριό υπάρχουν διάσπαρτα αρχιτεκτονικά μέλη, που προέρχονται από μνημειώδη κτήρια της ίδιας ή αρχαιότερης περιόδου.
Κρόμγουελ (Βίκτωρ Ουγκώ)

Ο Κρόμγουελ (γαλλικός τίτλος: Cromwell) είναι μνημειώδες ρομαντικό δράμα του Βικτόρ Ουγκώ, που εκδόθηκε το 1827. Παρουσιάζει μια ιστορική τοιχογραφία της Αγγλίας του 17ου αιώνα και ταυτόχρονα ένα πορτρέτο του στρατιωτικού και πολιτικού ηγέτη της Αγγλίας Όλιβερ Κρόμγουελ. Είναι γνωστό για τον πρόλογό του, ένα από τα ιδρυτικά κείμενα του γαλλικού ρομαντισμού.

 Το θεατρικό έργο είναι γραμμένο με τη μορφή ρομαντικού δράματος σε στίχους και αναφέρεται στον Όλιβερ Κρόμγουελ. Όταν εμφανίστηκε, ξεπέρασε τα όρια των προηγούμενων θεατρικών έργων. Με 6.920 στίχους, έχει περίπου τέσσερις φορές περισσότερους στίχους από άλλα δράματα και παραμένει ένα έργο που ολόκληρο δεν παίχτηκε ποτέ. Η παράσταση απαιτούσε επίσης 76 ρόλους, πολλά πρόσθετα και διαφορετικά σκηνικά. Ως εκ τούτου, θεωρήθηκε σχεδόν αδύνατο να παιχτεί και πρωτοπαρουσιάστηκε σε συνοπτική μορφή μόνο το 1956, 71 χρόνια μετά τον θάνατο του Ουγκώ, στην κύρια αυλή του Λούβρου.Ο Ουγκώ έγραψε τον Κρόμγουελ το 1827, πριν από την ανοιχτή εξέγερσή του ενάντια στη μοναρχία. Εκείνη την περίοδο της ζωής του μόλις άρχιζε να εξερευνά τη δημοκρατία ως πιθανό πολίτευμα και προσπάθησε να γράψει ένα θεατρικό έργο που πραγματευόταν το θέμα της επανάστασης. Το έργο διαδραματίζεται πριν την ανατροπή της μοναρχίας και παρουσιάζει τον Κρόμγουελ να ονειρεύεται να γίνει βασιλιάς. Στόχος του Ουγκώ ήταν να απεικονίσει την εσωτερική σύγκρουση που τόσοι πολλοί ηγέτες έχουν αντιμετωπίσει σε όλη την ιστορία: την επιθυμία για δικαιοσύνη έναντι της δίψας για εξουσία. Οι προβληματισμοί του περιστρέφονται γύρω από ερωτήματα όπως: Πόσο συχνά ένας επαναστάτης ξεκινά με τις πιο ευγενείς προθέσεις και στο τέλος απλώς αντικαθιστά ένα τυραννικό καθεστώς με ένα άλλο; Πόσο δύσκολο είναι να κρατήσει κανείς σε ισορροπία τον εγωισμό και την αίσθηση του καθήκοντος; Ο πρόλογος του έργου θεωρείται το μανιφέστο του ρομαντισμού. Σ'αυτό το κείμενο, ο Ουγκώ τάσσεται υπέρ του ρομαντισμού και έρχεται σε ρήξη με τις αυστηρές υφολογικές αρχές του γαλλικού κλασικισμού όπως τους έθεσαν οι μεγάλοι δραματουργοί του 17ου αιώνα προτείνοντας την κατάργηση των ενοτήτων του χρόνου και του τόπου και υποστηρίζοντας τη συνύπαρξη κωμικού και τραγικού στοιχείου στο ίδιο έργο.
Χλωτάριος Γ΄

Ο Χλωτάριος Γ΄, (Chlothar, Chlotar, Clothar, Clotaire, Chlotochar, Hlothar, 652 - 673) μέλος του Οίκου των Μεροβιγγείων ήταν Βασιλιάς της Νευστρίας (657 - 673) και Βασιλιάς όλων των Φράγκων (661 - 662). Ήταν ο πρωτότοκος γιος τού Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή του Ρίμπερτ της Ανατολικής Αγγλίας. Ο πατέρας του πέθανε πρόωρα (658) και ο Χλωτάριος Γ΄ τον διαδέχθηκε υπό την κηδεμονία της μητέρας του. Ένα μήνα πριν όπως φαίνεται στο έργο "Η ζωή του Ελιγίου" ο Άγιος Ελίγιος είχε προφητεύσει τον θάνατο του πατέρα του, την πτώση της μητέρας του και την σύντομη βασιλεία του.

 Δεν υπάρχουν πολλές πηγές για την βασιλεία του, το έργο "Ιστορία των Λογγοβάρδων" γράφει ότι στις αρχές της δεκαετίας του 660 ένας Φραγκικός στρατός επιτέθηκε στην Προβηγκία και κατόπιν στην Λομβαρδία (βιβλ. Ε΄ 5) . Η δύναμη αυτή έφτασε στο Ριβολί πλησίον της Άστα όπου βρισκόταν ο στρατός του Γκρίμοαλντ Α΄ του Μπενεβέντο. Ο Γκρίμοαλντ Α΄ υποκρίθηκε πως διέφευγε, οι Φράγκοι λεηλάτησαν το στρατόπεδο και εόρταζαν. Μετά τα μεσάνυχτα όμως ο βασιλιάς των Λομβαρδών επιτέθηκε και τους απώθησε πίσω στη Νευστρία. Η "Ζωή του Ελιγίου" γράφει ότι μετά τον θάνατο του Αγίου Ελιγίου (661) η πανώλη λεηλάτησε όλες τις πόλεις των Φράγκων, ο Βέδας καταγράφει μεγάλη επιδημία πανώλης στα Βρετανικά Νησιά (664). Κατά την περίοδο της αντιβασιλείας οι ευγενείς της Αυστρασίας ζήτησαν δικό τους βασιλιά και η κυβέρνηση τού Χλωτάριου Γ΄ έδωσε στον Χιλδέριχο Β΄ (άλλο γιο τού Κλόβι Β΄) την Αυστρασία. Στην διάρκεια της βασιλείας του πέθανε ο Μαγιορδόμος της Νευστρίας Ερτσινόαλντ και τον διαδέχθηκε ο Εμπροίν, ο Βέδας γράφει ότι ο Θεόδωρος Ταρσού στο ταξίδι του από την Ρώμη για την Αγγλία πέρασε μέσα από τα Φραγκικά βασίλεια με την άδεια του Μαγιορδόμου (668). Ο Χλωτάριος Γ΄ έγινε έντονα πολιτικά ενεργός όταν ενηλικιώθηκε, το "Χρονικό της Ιστορίας των Φράγκων" (727) γράφει ότι κυβέρνησε τέσσερα χρόνια και στην συνέχεια πέθανε, προφανώς εννοούσε την τετραετία 669 - 673. Η ημερομηνία επιβεβαιώνεται με έναν Βικτωριανό πίνακα που καταγράφει τον 16ο χρόνο της βασιλείας του (673). Τον διαδέχθηκε αργότερα την ίδια χρονιά ο μικρότερος αδελφός του Θευδέριχος Γ΄. Ο Χλωτάριος Γ΄ θεωρείται ο πρώτος Μεροβίγγειος διακοσμητικός βασιλιάς χωρίς εξουσίες. Βέδας, "Εκκλησιαστική ιστορία της Αγγλίας" Bachrach, Bernard S.; Bachrach, David S.; Leese, Michael (2018). Deeds of the Bishops of Cambrai, Translation and Commentary Fouracre, P., & R. Gerberding, Late Merovingian France: History and Hagiography 640-720 (Manchester, 1996). Geary, Patrick, Before France and Germany: The Creation and Transformation of the Merovingian World (Oxford, 1988). Gerberding, Richard, The Liber Historiae Francorum and the Rise of the Carolingians (Oxford, 1987). Platts, John (1825). A New Universal Biography. London. p. 2.2.468. Wood, Ian, The Merovingian Kingdoms 450-751 (Harlow, 1994).
Εδβίγη της Σαξονίας (1445-1511)

H Χέντβιχ, γερμ. Hedwig von Sachsen von Wettin, Äbtissin von Quedlinburg (31 Οκτωβρίου 1445 - 13 Ιουνίου 1511) από τον Οίκο των Βέττιν ήταν κόρη του εκλέκτορα της Σαξονίας. Έγινε ηγουμένη του αββαείου του Κβέντλινμπουργκ.

 Ήταν η τέταρτη κόρη του Φρειδερίκου Β΄ εκλέκτορα της Σαξονίας και της Μαργαρίτας των Αψβούργων, κόρης του Ερνέστου δούκα της Έσω Αυστρίας. Γεννήθηκε στο Μάισσεν. Το 1458 ο Σύλλογος του αββαείου του Κβέντλινμπουργκ την εξέλεξε -αν και 12ετή- ως διάδοχο της πριγκίπισσας-ηγουμένης Άννας Α΄, που απεβίωσε 42 ετών. Ο πάπας Κάλλιστος Γ΄ επικύρωσε την εκλογή, από αποφάνθηκε ότι η Χέντβιχ πρέπει να κυβερνήσει υπό την επιτροπεία του πατέρα της και της πρεσβύτερης του Κβέντλινμπουργκ, ώσπου η να γίνει 20 ετών. Πράγματι το 1465 περιβλήθηκε με τα διάσημα από τον εκ μητρός θείο της Φρειδερίκο Β΄ της Γερμανίας και ξεκίνησε να διοικεί το αββαείο-πριγκιπάτο μόνη της. Vollmuth-Lindenthal, Michael: Äbtissin Hedwig von Quedlinburg. Reichsstift und Stadt Quedlinburg am Ende des 15. Jahrhunderts, in: Mitteldeutsche Lebensbilder. Menschen im späten Mittelalter, Werner Freitag, Böhlau, Cologne, 2002, pages 69–88.
Φωτοαντίσταση

Οι ΦΩΤΟΑΝΤΙΣΤΑΣτη(ή φωτοαντιστάτες) είναι μεταβλητοί αντιστάτες των οποίων η αντίσταση μεταβάλλεται ανάλογα με την φωτεινότητα. Όσο μεγαλύτερη είναι η φωτεινότητα τόσο μικρότερη είναι η αντίσταση. Με το να τους συνωτεινότητα. Ουσιαστικά η φωτοαντίσταση μεταφράζει την ποσότητα φωτός που πέφτει σε μια ευαίσθητη περιοχή σε ένα χρήσιμο ηλεκτρικό σήμα. Στη συνέχεια, το σήμα μπορεί να υποβληθεί σε επεξεργασία με κύκλωμα αναλογικής, ψηφιακής λογικής ή μικροελεγκτή.

 Ένα λεπτό στρώμα του φωτοευαίσθητου υλικού ημιαγωγού εφαρμόζεται σε μια κεραμική βάση με σύντηξη σκόνης σε αυτό. Οι ημιαγωγοί που χρησιμοποιούνται είναι οι ημιαγωγοί σεληνίου (Se), θειούχου καδμίου (CdS), ενώσεων του μόλυβδου και θείου κ.α. Οι ηλεκτρικές συνδέσεις αποτελούνται από δύο μεταλλικές επιφάνειες που μοιάζουν με χτένα που στη συνέχεια συνδέονται και αντιμετωπίζουν η μία την άλλη. Ως αποτέλεσμα, η δομή του ευαίσθητου στο φως στρώματος έχει σχήμα μαιάνδρου μέσω του οποίου το ρεύμα φωτογραφίας ρέει κατά μήκος της πορείας. Ολόκληρη η διάταξη είναι εφοδιασμένη με καλώδια σύνδεσης και επικαλυμμένα ή σε δοχείο με διαφανή συνθετική ρητίνη. Επίσης είναι συνηθισμένα ερμητικά σφραγισμένα μεταλλικά πακέτα με γυάλινα παράθυρα και γυάλινες σφραγίδες. Τα ηλεκτρόνια, όταν λάβουν φωτόνια, πηγαίνουν σε πιο εξωτερικές τροχιές του ατόμου (αλλιώς ενεργειακές στάθμες) από αυτές που είναι ήδη και μετά επιστρέφουν ξανά στην αρχική τους τροχιά επειδή έχουν λιγότερη ενέργεια διότι ένα μέρος της ενέργειας υποβαθμίζεται σε θερμότητα ή μετατρέπεται σε φωτεινή ενέργεια. Όταν τα ηλεκτρόνια λάβουν τα φωτόνια και δίπλα από το άτομο κινούνται ελεύθερα ηλεκτρόνια, τα ηλεκτρόνια πηγαίνουν σε πιο εξωτερική ενεργειακή στάθμη και μετά αντί να επιστρέψουν στην αρχική τους στάθμη, γίνονται ελεύθερα ηλεκτρόνια καθώς μπορούν να παρασυρθούν από την ηλεκτρική ροή. Με αυτόν τον τρόπο μειώνεται η αντίσταση. Τα πλεονεκτήματα της φωτοαντίστασης είναι η χαμηλή τιμή και η αξιοπιστία, και το μειονέκτημά της είναι η αργή αντίδραση. Χρειάζονται συνήθως λίγα δευτερόλεπτα για μια πλήρη αλλαγή αντίστασης κατά τη διάρκεια μιας γρήγορης αλλαγής φωτισμού. Για το λόγο αυτό, φωτοτρανζίστορ και φωτοδίοδοι χρησιμοποιούνται για εφαρμογές που εξαρτώνται από τον ρυθμό αντίδρασης του στοιχείου . Πλεονεκτήματα: Χαμηλό κόστος Ευρύ φάσμα φάσματος Ευκολία εφαρμογής Αναλογία στατικής μεταφοράς Υψηλή ευαισθησίαΜειονεκτήματα: Μη γραμμικότητα της απόκρισης ως συνάρτηση της ροής. Ο ρυθμός διακύμανσης του R με φωτισμό είναι χαμηλός και όχι συμμετρικός Θερμική ευαισθησία Απαιτείται ψύξη σε ορισμένες περιπτώσεις (θερμικοί αισθητήρες) Χρόνος υψηλής απόκρισης (0,1 μs έως 100 ms) Περιορισμένο εύρος ζώνης Αστάθεια με την πάροδο του χρόνου (λόγω θέρμανσης) Στο παρακάτω κύκλωμα, το Arduino τυπώνει την φωτεινότητα στην σειριακή οθόνη με τη βοήθεια του φωτοαντιστάτη. Ο κώδικας:Οι συνδέσεις Το ένα άκρο του φωτοαντιστάτη συνδέεται με την τάση ή τη γείωση, το άλλο άκρο συνδέεται με μια αντιστάτη και το άλλο άκρο του αντιστάτη στην τάση η στη γείωση ανάλογα. Ανάμεσα στον φωτοαντιστάτη και τον αντιστάτη παρεμβάλλεται ένα καλώδιο το οποίο συνδέεται στη θύρα A0 για να παίρνουμε τιμές. Αισθητήρας Arduino Αισθητήρας θερμοκρασίας Αισθητήρας απόλυτης πίεσης
Ηφαιστειακό πεδίο Ταχαλρά

Το ηφαιστειακό πεδίο Ταχαλρά είναι ηφαιστειακό πεδίο στην Αλγερία. Αποτελείται από ένα οροπέδιο λάβας της Μειόκαινου και μερικές οπές από την Πλειόκαινο έως την Ολόκαινο εποχή, συμπεριλαμβανομένων κώνων σκωριάς.

 Το Ταμανρασσέτ βρίσκεται ανατολικά-βορειοανατολικά από το πεδίο. Κώνοι σκωριάς, δόμοι λάβας, ροές λάβας και μάαρ σχηματίζουν το πεδίο, το οποίο καλύπτει επιφάνεια 1.800 τετραγωνικών χιλιομέτρων (690 τετραγωνικών μιλίων) η οποία εκτείνεται από δυτικά προς ανατολικά. Υπάρχουν περίπου 132 ξεχωριστές οπές στην περιοχή που καλύπτει έκταση 2.400 τετραγωνικών χιλιομέτρων (950 τετραγωνικών μιλίων). Το Ταχαλρά είναι μέρος μιας περιοχής ηφαιστειακών πεδίων στο Χογκάρ, η οποία ήταν ενεργή από τον Μεσοζωικό αιώνα. Η σεισμική τομογραφία απέδειξε την ύπαρξη μανδύα χαμηλής ταχύτητας κάτω από τα ηφαιστειακά πεδία Ταχαλρά και Ατακόρ, κάτι που θεωρείται ως σημάδι παρουσίας πρόσφατης ηφαιστειακής δραστηριότητας.Η βάση κάτω από το πεδίο αποτελείται από πετρώματα της Προκαμβρίου εποχής, κυρίως μεταμορφωσιγενή πετρώματα και πλουτώνια που αποτελούν μέρος μιας κινητής ζώνης στο άκρο του Δυτικοαφρικανικού κράτωνα. Τμήματα της βάσης καλύπτονται με παλαιοζωικά πετρώματα.Το πεδίο έχει εκτοξεύσει βασάλτη, βασανίτη, ρυόλιθο και τραχύτη. Περιέχει αμφίβολους, κλινοπυροξένιο, μαγνητίτη και ολιβίνους φαινοκρυστάλλους. Οι διατάξεις στη σύνθεση των ιχνοστοιχείων και στις αναλογίες ισοτόπων υποδηλώνουν ότι τα μάγματα είτε αναπτύχθηκαν από μεταβλητό αρχικό υλικό είτε από μετασωματωμένο μανδύα. Η ηφαιστειακή δραστηριότητα ξεκίνησε στη Μειόκαινο και οδήγησε στην ανάπτυξη ενός οροπεδίου λάβας με πάχος έως 100 μέτρα (330 πόδια). Οι εκρήξεις συνεχίστηκαν στην Πλειόκαινο και στην Πλειστόκαινο, σχηματίζοντας πολλές ξεχωριστές οπές. Μάαρ και οι κώνοι στο βόρειο τμήμα του πεδίου προέρχονται από την Πλειστόκαινο και την Ολόκαινου (Παλαιολιθική έως Νεολιθική περίοδος).
Ντεμπίνα

Η ποικιλία Ντεμπίνα είναι ελληνική λευκή ποικιλία σταφυλιών, με καλή φυσική οξύτητα, ιδανική για την παραγωγή αφρωδών οίνων. Δίνει λευκά κρασιά ήπια και ντελικάτα, ενώ δεσπόζουν τα αρώματα εσπεριδοειδών, αχλαδιού και πράσινου μήλου. Καλλιεργείται στην Αμπελουργική Ζώνη της Ζίτσας, Ιωαννίνων σε υψόμετρο 600 - 700 μέτρων.

 Ντόπια ποικιλία της Αμπελουργικής Ζώνης της Ζίτσας, Ιωαννίνων Ζίτσα, Ιωαννίνων Οίνος Ο.Π.Α.Π. Είναι μια ποικιλία ζωηρή, παραγωγική κι έχει μεγάλη προσαρμοστικότητα σε διάφορα εδάφη. Η διαμόρφωση γίνεται σε γραμμικό αμφίπλευρο κορδόνι, αλλά και κύπελλο. Είναι ευαίσθητη στον βοτρύτη, στον περονόσπορο, στο ωίδιο, στο μολυσματικό εκφυλισμό και στους παγετώνες της άνοιξης. Όλες οι Ελληνικές Ποικιλίες Γηγενείς Ποικιλίες Αμπέλου Αρχειοθετήθηκε 2014-11-09 στο Wayback Machine. Ντεμπίνα Ποικιλία Ντεμπίνα
Σεντρίκ Καντέ

Ο Σεντρίκ Καντέ είναι πρώην ποδοσφαιριστής με καταγωγή από το Μάλι. Αγωνιζόταν στην θέση του αμυντικού. Γεννήθηκε στις 6 Ιουλίου 1979 στο Στρασβούργο της Γαλλίας. Από το 2009 μέχρι τον Ιούνιο 2012 έπαιζε στον Παναθηναϊκό.

 Στρασμπούργκ (1999-2001, 7 συμμετοχές, 0 γκολ) Ίστρ (2001-2002, 16 συμμετοχές, 0 γκολ) Βαλένς (2002-2003, 32 συμμετοχές, 0 γκολ) Στρασμπούργκ (2003-2006, 91 συμμετοχές, 3 γκολ) Νις (2006-2009, 63 συμμετοχές, 2 γκολ) Παναθηναϊκός (2009-2012, 54 συμμετοχές, 2 γκολ) Σοσό (2012-2014, 49 συμμετοχές, 5 γκολ) Αζαξιό (2014-2015, 27 συμμετοχές, 0 γκολ)
Δάφνος Φωκίδας

Ο Δάφνος είναι οικισμός της Περιφερειακής Ενότητας Φωκίδας, στην Περιφέρεια Στερεάς Ελλάδας. Διοικητικά ανήκει στην Κοινότητα Δάφνου και υπάγεται στη Δημοτική Ενότητα Λιδωρικίου (πρώην Δήμος Λιδωρικίου), του Δήμου Δωρίδος.

 Ο Δάφνος Φωκίδας βρίσκεται σε υψόμετρο 998 μέτρων, στις πλαγιές των Βαρδουσίων και έχει πληθυσμό 170 κατοίκων, σύμφωνα με την Απογραφή του 2011. Μέχρι το 1927, ονομαζόταν Βοστινίτσα. Ε.Ε.Τ.Α.Α. - Διοικητικές μεταβολές - Δάφνος Φωκίδας (Βοστινίτσα) (εξωτερικός σύνδεσμος) Ε.Ε.Τ.Α.Α. - Διοικητικές μεταβολές - Κοινότητα Δάφνου Φωκίδας (Κοινότητα Βοστινίτσας) (εξωτερικός σύνδεσμος) Ε.Ε.Τ.Α.Α. - Κοινοτικές Εκλογές - Κοινότητα Δάφνου Φωκίδας (1982, 1986, 1990, 1994) (εξωτερικός σύνδεσμος) Από τον Δάφνο Φωκίδας (πρώην Βοστινίτσα), κατάγεται η οικογένεια Φιλίππου, που ίδρυσε την γαλακτοβιομηχανία ΦΑΓΕ. ΔΑΦΝΟΣ (https://dafnosfokidos.page.tl/) Δάφνος (Βοστινίτσα) (Ορεινή Δωρίδα) Δάφνος (terrabook)
Πανελλήνιο πρωτάθλημα στίβου ανδρών 2017

Το 103ο Πανελλήνιο πρωτάθλημα στίβου ανδρών 2017 διεξήχθη στις 17–18 Ιουνίου 2017 στο Παμπελοποννησιακό Στάδιο της Πάτρας, εκτός από τα πρωταθλήματα βάδην, 10χλμ, 20χλμ, 50χλμ, επτάθλου, δεκάθλου και μαραθωνίου που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο Ολυμπιακός Σ.Φ.Π. για ενδέκατη φορά στην ιστορία του.

 Συνολικά στα ανδρικά αγωνίσματα βαθμολογήθηκαν 99 σωματεία. Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής. Δέκαθλο. Διεξήχθη στις 27-28 Μαΐου 2017 στο Δημοτικό Στάδιο Σερρών στο Πανελλήνιο Πρωτάθλημα συνθέτων αγωνισμάτων Α/Γ και Κ-23, με συμμετοχή 15 ανδρών/νέων ανδρών (Κ-23) και 21 γυναικών/νέων γυναικών (Κ-23). 10.000μ. Το Πανελλήνιο Πρωτάθλημα 10.000μ Α/Γ, νέων Α/Γ (Κ-23) και Εφήβων διεξήχθη στις 27 Μαΐου 2017 στο Στάδιο Μεγάρων, με συμμετοχή (για όλες τις ηλικίες) 49 ανδρών και 29 γυναικών. Μαραθώνιος Διεξήχθη στις 13 Νοεμβρίου 2016 (δηλ. στα πλαίσια της σεζόν 2016-2017), ταυτόχρονα με τον 34ο Αυθεντικό Μαραθώνιο Αθήνας. 20χλμ βάδην. Διεξήχθη στα Μέγαρα. Μετείχαν 10 αθλητές. 50χλμ βάδην. Διεξήχθη στις 15 Ιανουαρίου στο Ολυμπιακό Κωπηλατοδρόμιο Σχοινιά, στον Μαραθώνα. Μετείχαν 4 αθλητές, τερμάτισαν 3 (εγκατέλειψε ο Κωνσταντίνος Ντεντόπουλος). stivoz.gr: Αποτελέσματα Πανελλήνιου Πρωταθλήματος Στίβου 2017 Αρχειοθετήθηκε 2022-10-30 στο Wayback Machine. ΣΕΓΑΣ: Αποτελέσματα 1ης ημέρας Πανελληνίου Πρωταθλήματος 2017 Αρχειοθετήθηκε 30-10-2022 στο Wayback Machine. ΣΕΓΑΣ: Αποτελέσματα 2ης ημέρας Πανελληνίου Πρωταθλήματος 2017 Αρχειοθετήθηκε 30-10-2022 στο Wayback Machine. Αποτελέσματα 20 χλμ βάδην Πανελληνίου Πρωταθλήματος 2017 Αρχειοθετήθηκε 30-10-2022 στο Wayback Machine. Αποτελέσματα 50 χλμ βάδην Πανελληνίου Πρωταθλήματος 2017 Αρχειοθετήθηκε 30-10-2022 στο Wayback Machine. Αποτελέσματα 10.000μ Πανελληνίου Πρωταθλήματος 2017 Αρχειοθετήθηκε 30-10-2022 στο Wayback Machine. Αποτελέσματα Μαραθωνίου 2016
Οράτιος

Ο Κόιντος Οράτιος Φλάκκος (Quintus Horatius Flaccus, 8 Δεκεμβρίου 65 π.Χ. - 27 Νοεμβρίου 8 π.Χ.), γνωστότερος απλώς ως Οράτιος, ήταν ο κορυφαίος Ρωμαίος λυρικός ποιητής κατά την εποχή του Οκταβιανού Αύγουστου. Για πολλούς είναι ένας από τους δύο μεγαλύτερους Λατίνους ποιητές όλων των εποχών μαζί με τον Βιργίλιο.

 Γεννήθηκε στη Βενόζα, μία κωμόπολη στα σύνορα Απουλίας και Λουκανίας, ως γιος απελεύθερου γεννημένος ο ίδιος ελεύθερος. Ο πατέρας του εργαζόταν ως μεσάζοντας σε δημοπρασίες. Παρότι ο ποιητής παρουσιάζει τον εαυτό του ως «πτωχόν και τίμιον» αγρότη (macro pauper agello, «Σάτιρες» 1.6.71), η ασχολία του πατέρα του ήταν επικερδής για τους πρώην σκλάβους: ο πατέρας του μπόρεσε να ξοδέψει αρκετά χρήματα για την εκπαίδευση του γιου του, συνοδεύοντάς τον αρχικώς στη Ρώμη για τη στοιχειώδη μόρφωση και στέλνοντάς τον κατόπιν στην Αθήνα να μελετήσει Ελληνικά και Φιλοσοφία. Ο Οράτιος αργότερα εξέφρασε την ευγνωμοσύνη του ως εξής: «Αν ο χαρακτήρας μου βαρύνεται με λίγα μικρά ελαττώματα, κατά τα άλλα είναι τίμιος και ηθικός. Αν λίγους μόνο διάσπαρτους λεκέδες μπορείτε να δείξετε σε μια κατά τ´άλλα αγνή επιφάνεια, αν κανείς δε μπορεί να με κατηγορήσει για φιλοχρηματία, ή λαγνεία, ή ασωτίες, αν ζω ζωή ενάρετη, αμόλυντη από ακαθαρσίες (συγχωρείστε μου προς στιγμή τον αυτοέπαινό μου),κι αν είμαι ένας καλός φίλος για τους φίλους μου, στον πατέρα μου οφείλονται όλα αυτά... ... Αξίζει από μένα ευγνωμοσύνη και αίνο. Ποτέ δε θα μπορούσα να ντρέπομαι για ένα τέτοιο πατέρα, ούτε και νιώθω ανάγκη καμιά ν' απολογηθώ, σαν πολλούς άλλους, επειδή είμαι γιος απελεύθερου». («Σάτιρες» 1.6.65-92) Μετά τη δολοφονία του Ιουλίου Καίσαρα, ο Οράτιος πήγε στο στρατό, υπό τις διαταγές του στρατηγού Βρούτου. Πόλεμησε ως αξιωματικός (tribunus militum) στη Μάχη των Φιλίππων. Αργότερα ισχυρίσθηκε ότι σώθηκε πετώντας την ασπίδα του και φεύγοντας. Επειδή κηρύχθηκε αμνηστία για όσους είχαν πολεμήσει κατά του Οκταβιανού Αυγούστου, ο Οράτιος επέστρεψε στην Ιταλία, όπου όμως ανακάλυψε ότι η ακίνητη περιουσία του είχε δημευθεί και (μάλλον) ότι ο πατέρας του είχε πεθάνει. Είχε πάντως τα χρήματα για να αγοράσει μία μόνιμη θέση εργασίας ως scriba quaestorius, ένα αξίωμα του Θησαυροφυλακίου, που του επέτρεψε να ζήσει άνετα και να επιδοθεί στην ποιητική του τέχνη. Αργότερα κατόρθωσε να εισέλθει σε ένα λογοτεχνικό κύκλο που περιελάμβανε τους Βιργίλιο και Ρούφο. Εκείνοι τον γνώρισαν στον Μαικήνα, φίλο και έμπιστο του Αυγούστου, που έγινε ο προστάτης του και δώρισε στον Οράτιο ένα αγρόκτημα με έπαυλη κοντά στο Tibur (το σημερινό Τίβολι). Μη έχοντας κληρονόμους, ο Οράτιος το άφησε πεθαίνοντας στον αυτοκράτορα Αύγουστο. Το αγρόκτημα διατηρείται και σήμερα ως τόπος προσκυνήματος για τους φίλους του έργου του. Ο Οράτιος έγραψε ποιήματα λυρικά και ποιήματα δαχτυλικά. 4 βιβλία με τις Ωδές Οι Επωδοί (1 βιβλίο, 17 επωδοί κατα το πρότυπο του Καλλίμαχου) Ο Εκατονταέτηρος Ύμνος (του ανατέθηκε το 17 π.Χ. να συνθέσει έναν ύμνο της Εκατονταετίας και να τον διδάξει σε ένα χορό αγοριών και κοριτσιών) 2 βιβλία Σατιρών 2 βιβλία Επιστολών Ποιητική Τέχνη(ARS POETICA) Πολυμέσα σχετικά με το θέμα Quintus Horatius Flaccus στο Wikimedia Commons
Μητροπολίτης Μελενίκου Κωνσταντίνος Ασημιάδης

Ο Μητροπολιτης Μελενίκου Κωνσταντίνος Ασημιάδης (Καλλίπολη Ανατολικής Θράκης, 1872 - Ντεμίρ Ισάρ, 25 Ιουνίου 1913), ήταν Έλληνας θεολόγος και επίσκοπος, Mητροπολίτης Μελενίκου με σημαντική δράση για τον Ελληνισμό της Μακεδονίας και εθνομάρτυρας.

 Ο Κωνσταντίνος Ασημιάδης γεννήθηκε το έτος 1872 στην Καλλίπολη της Ανατολικής Θράκης. Εισήλθε στη Θεολογική Σχολή της Χάλκης από όπου και αποφοίτησε το 1902. Ακολούθως διακόνησε στη Μητρόπολη Νικομηδείας της Μικράς Ασίας ως αρχιδιάκονος αργότερα ως πρωτοσύγκελλος και από το 1908 ως τιτουλάριος Επίσκοπος Χαριουπόλεως, βοηθός επίσκοπος του Μητροπολίτη Νικομηδείας.Το 1911 εξελέγη από το Οικουμενικό Πατριαρχείο Μητροπολίτης Μελενίκου. Η Μητρόπολη Μελενίκου περιελάμβανε την περιοχή του Μελενίκου και της Σιντικής της Μακεδονίας. Ανέπτυξε σημαντική δράση για τον Ελληνισμό της Μητρόπολής του. Στα 1912 η περιοχή έπαψε να βρίσκεται υπό οθωμανική διοίκηση και το 1913 ανέλαβαν τη διοίκηση της περιοχής οι Βούλγαροι. Όμως τις τελευταίες ημέρες της κατοχής της περιοχής και γνωρίζοντας πως ο ελληνικός στρατός προελαύνει, ο βουλγαρικός κατοχικός στρατός προέβη σε πρωτοφανείς σφαγές και ποικίλες βιαιότητες. Βούλγαροι στρατιώτες του κατοχικού βουλγαρικού στρατού συνέλαβαν το βράδυ της 25ης Ιουνίου 1913 στο Ντεμίρ Ισάρ τον Μητροπολίτη Κωνσταντίνο και τον οδήγησαν με τη βία στο σημείο Καρά Αγάνη (σημερινή Πλατεία Πολυζωΐδη) όπου υπήρχε λάκκος καιόμενης ασβέστου. Εκεί οι βούλγαροι στρατιώτες τον λόγχισαν, τον ποδοπάτησαν και τον κατακρεούργησαν. Μαζί με τον Μητροπολίτη Κωνσταντίνο μαρτυρικό θάνατο βρήκαν ο πρωθιερέας Σταύρος και ο πρόκριτος Θωμάς Παπαχαριζάνος. Την επομένη, ημέρα Τετάρτη, σφαγιάσθηκαν από τον Βουλγαρικό στρατό κατοχής εκατό κάτοικοι του Ντεμίρ Ισάρ. Οι Βούλγαροι έσυραν τα σώματα του Μητροπολίτη και των άλλων εκτελεσθέντων και τα έριξαν σε λάκκο της ασβέστου. Επίσης ο βουλγαρικός κατοχικός στρατός, πριν αποχωρήσει, προέβη σε βιασμούς, καταστροφές οικιών και καταστημάτων Ελλήνων και ληστείες μετά από άσκηση βίας, αφήνοντας πίσω εικόνα καταστροφής και φόβου.Το απόγευμα της 27ης Ιουνίου 1913, η ίλη ιππικού του ελληνικού στρατού εισήλθε στο Ντεμίρ Ισάρ και κατέγραψε τα δολοφονημένα σώματα και τις καταστροφές.
Πρωτάθλημα πετοσφαίρισης Α1 εθνικής κατηγορίας γυναικών 2008-2009

Το πρωτάθλημα Ελλάδας πετοσφαίρισης γυναικών 2008−2009, ήταν το 21ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις, την κανονική περίοδο και τα play off/out. Συμμετείχαν 12 ομάδες. Το πρωτάθλημα κατέκτησε ο Παναθηναϊκός για πέμπτη συνεχόμενη χρονιά.

 Ν=Νίκες, Η=Ήττες, ΣR=Σετ Ratio Σημειώσεις: Βαθμολογικό σύστημα Τα αποτελέσματα της κανονικής περιόδου μεταφέρθηκαν στα πλέι άουτ και οι σειρές κρίθηκαν στις 3 νίκες.(9) Κερατέα − (12) Κτησιφών Παιανίας (3−0) (10) Ε.Α. Λάρισας − (11) Α.Σ.Π. Ίωνες (3−0) Οι σειρές μέχρι τα ημιτελικά και ο μικρός τελικός κρίθηκαν στις 2 νίκες, ενώ ο τελικός κρίθηκε στις 3 νίκες. Προημιτελικοί (1) Παναθηναϊκός − (8) Άρης Θεσσαλονίκης (2−0) (2) Ολυμπιακός − (7) Πανελλήνιος (2−0) (3) Α.Ο. Μαρκοπούλου − (6) Πανιώνιος (1−2) (4) Ηρακλής Θεσσαλονίκης − (5) Ηρακλής Κηφισιάς (2−1) Ημιτελικοί (1) Παναθηναϊκός − (4) Ηρακλής Θεσσαλονίκης (2−0) (2) Ολυμπιακός − (6) Πανιώνιος (2−0) Μικρός Τελικός (4) Ηρακλής Θεσσαλονίκης − (6) Πανιώνιος (2−0) Μεγάλος Τελικός (1) Παναθηναϊκός − (2) Ολυμπιακός (3−0) Πρωτάθλημα Γυναικών 2008−2009 Galanis Sports Data Πρωτάθλημα Γυναικών 2008−2009 στο sport.gr
Μαργαρίτα Σαβάλα

H Μαργαρίτα Έστερ Σαβάλα Γκόμες ντελ Κάμπο (Margarita Ester Zavala Gómez del Campo, 25 Ιουλίου 1967 -) είναι η σύζυγος του πρώην Προέδρου του Μεξικού Φελίπε Καλδερόν.

 Γεννήθηκε στις 25 Ιουλίου 1967 στη Πόλη του Μεξικού, και είναι κόρη του Ντιέγο Σαβάλα Πέρες και της Μερσέντες Γκόμες ντελ Κάμπο. Έγινε ηγέτιδα της νεολαίας του Partido Acción Nacional σε ηλικία 17 ετών. Σπούδασε νομικά στη Νομική Σχολή της Πόλης του Μεξικού. Εργάστηκε για τις ιδιωτικές δικηγορικές εταιρείες Εστράδα, Γκονσάλες και ντε Οβέντο και Σόντι. Το 1993 παντρεύτηκε τον Φελίπε Καλδερόν και μαζί απέκτησαν τρία παιδιά, την Μαρία, τον Λουίς Φελίπε και Χουάν Πάμπλο. Ήταν Αναπληρώτρια της Νομοθετικής Συνέλευσης της Ομοσπονδιακής Περιφέρειας μεταξύ 1994 και 1997. Είναι η μοναδική Πρώτη Κυρία που έχει υπηρετήσει στο Κογκρέσο, ως μη εκλεγμένο μέλος, όπως ορίζεται από τον νόμο του Μεξικού. Δανία: Κυρία του Μεγαλόσταυρου του Τάγματος του Ντάνεμπρογκ Ισπανία: Κυρία του Μεγαλόσταυρου του Τάγματος της Ισαβέλλας της Καθολικής Yo con México - Campaign website Margarita Zavala Gómez del Campo - Presidencia de la República (Calderón Administration) 3de3 financial records released: Statement of assets - Possible conflicts of interest - Proof of tax payments
Devil Pray

Το Devil Pray είναι τραγούδι που ηχογραφήθηκε από την αμερικανίδα τραγουδίστρια-τραγουδοποιό Μαντόνα για το δέκατο τρίτο στούντιο άλμπουμ της, Rebel Heart (2015). Γράφτηκε από τους Μαντόνα, Avicii, Carl Falk, Rami Yacoub και Savan Kotecha ενώ η παραγωγή του είναι από Μαντόνα, Avicii, Blood Diamonds, DJ Dahi και Falk.

 Η demo έκδοση του "Devil Pray" διέρρευσε στο διαδίκτυο τον Δεκέμβριο του 2014 μαζί με άλλες δώδεκα demo ηχογραφήσεις, για το τότε άτιτλο άλμπουμ της. Στις 20 Δεκεμβρίου 2014 έγινε διαθέσιμο για προ-παραγγελία στα iTunes, μαζί με άλλα πέντε κομμάτια. Η Μαντόνα δήλωσε ότι τα κυκλοφόρησε ως πρόωρο χριστουγενειάτικο δώρο και ότι θα προτιμούσε οι φαν της να ακούσουν τις ολοκληρωμένες και τελειωμένες εκδόσεις των τραγουδιών, παρά τις ελλιπείς που διέρρευσαν. Έχει περιγραφεί ως ένα πιο απλό κομμάτι σε σύγκριση με άλλα κομμάτια του άλμπουμ. Είναι ένα mid-tempo ποπ κομμάτι με στοιχεία country και ακουστική κιθάρα. Η Μαντόνα σε συνέντευξη με τον David Blaine σχολίασε: Έχει να κάνει με το πώς οι άνθρωποι παίρνουν ναρκωτικά για να φτάσουν σε ένα υψηλότερο επίπεδο συνείδησης ή για να έρθουν πιο κοντά με τον Θεό. Γι' αυτό παίρνουν ναρκωτικά οι πιο πολλοί, επειδή θέλουν να έρθουν πιο κοντά στο Θεό, ενώ στην πραγματικότητα είναι μια απλή ψευδαίσθηση που τελικά σε σκοτώνει. Έχω δοκιμάσει τα πάντα από μια φορά, αλλά μόλις άρχισαν να με επηρεάζουν έπινα τόνους νερού για να τα βγάλω από μέσα μου. Στην ίδια συνέντευξη, είπε το τραγούδι δεν γράφτηκε για κάποιον συγκεκριμένα και ότι απλώς μοιραζόταν τις εμπειρίες της. Madonna – "Devil Pray" (Αudio) στο YouTube Οι στίχοι του τραγουδιού
Προχιλιασμός

Ο προχιλιασμός σύμφωνα με την χριστιανική εσχατολογία αφορά την δοξασία ότι η Δεύτερη έλευση του Ιησού Χριστού θα προηγηθεί της χιλιετούς Βασιλείας του. Κάποιοι από εκείνους που διακρατούν αυτή την άποψη θεωρούν ότι τα «χίλια έτη» που αναφέρονται στο 20ό κεφάλαιο της Αποκάλυψης θα είναι κατά γράμμα χίλια χρόνια ενώ άλλοι πιστεύουν ότι απλά περιγράφεται μια μακρά περίοδος χρόνου. Διαφέρει από άλλες μορφές εσχατολογικής ερμηνείας, όπως είναι ο αχιλιασμός, ο μεταχιλιασμός και ο προτερισμός, που θεωρούν ότι η βασιλεία είναι συμβολική και όχι προσωρινή, ή ότι λαβαίνει χώρα στο ιστορικό παρόν πριν την έλευση του Χριστού. Ο προχιλιασμός στηρίζεται κυρίως στην κατά γράμμα ερμηνεία του βιβλίου της Αποκάλυψης (20:1-6) στην Καινή Διαθήκη, σύμφωνα με την οποία περιγράφεται η έλευση του Χριστού στη γη και η άμεση βασιλεία του κατά το τέλος της αποκαλυπτικής περιόδου της "μεγάλης θλίψης". Θεωρεί ότι αυτή η μελλοντική περίοδος αποτελεί τον καιρό κατά τον οποίο θα εκπληρωθούν οι προφητικές ελπίδες του λαού του Θεού, οι οποίες περιγράφονται στην Παλαιά Διαθήκη.

 Ο Ιουστίνος ο Μάρτυρας εξέφρασε την προσδοκία αποκατάστασης της μεσσιανικής βασιλείας του Θεού επί γης, με τις ευλογίες που είχαν προείπει οι προφήτες. Σχολιάζοντας τις προσδοκίες αυτές στο έργο του Διάλογος προς Τρύφωνα (κεφ. 80), παρατήρησε: «Παραδέχτηκα σε εσένα προηγουμένως, ότι εγώ και πολλοί άλλοι έχουμε αυτή την άποψη, και ότι αυτό θα λάβει χώρα, όπως βέβαια γνωρίζεις· αλλά, από την άλλη, σου έδειξα ότι πολλοί που ανήκουν στην αγνή κι ευσεβή πίστη, και είναι αληθινοί Χριστιανοί, έχουν άλλη άποψη. [...] Αλλά εγώ και άλλοι Χριστιανοί με ορθή άποψη σε όλα τα θέματα, είμαστε βέβαιοι ότι θα υπάρξει ανάσταση των νεκρών, και στα χίλια χρόνια η Ιερουσαλήμ θα οικοδομηθεί, θα διακοσμηθεί και θα επεκταθεί, όπως ο Ιεζεκιήλ, ο Ησαΐας και οι άλλοι προφήτες ομολογούν». Σε γενικές γραμμές οι απόψεις του Ιουστίνου που διαφαίνονται στο έργο είχαν ως εξής: Οι χιλιαστικές δοξασίες υιοθετούνται από πολλούς Χριστιανούς, εκτός από κάποιους Χριστιανούς που τους αποκαλεί «αιρετικούς». Το επίκεντρο της βασιλείας θα είναι η ανοικοδομημένη και ανακαινισμένη Ιερουσαλήμ. Οι άνθρωποι θα ζουν για πολλά χρόνια και θα κάνουν παιδιά. Τα ζώα θα ζουν ειρηνικά τόσο μεταξύ τους όσο και με τους ανθρώπους. Η παραγωγικότητα της γης θα είναι αξιοθαύμαστη καθώς θα έχει την ευλογία του Θεού. Μιλλεναριανισμός Χιλιασμός Philippe Bobichon, Millénarisme et orthodoxie dans les écrits de Justin Martyr (Γαλλικά) Michael J. Vlach, Ph.D.: Τι είναι ο Προχιλιασμός; (Αγγλικά)
Ασοσιασάο Πορτουγκέσα ντε Ντεσπόρτος

Η Ασοσιασάο Πορτουγκέσα ντε Ντεσπόρτος είναι ένας βραζιλιάνικος, αθλητικός σύλλογος και ποδοσφαιρική ομάδα από το Σάο Πάολο. Ιδρύθηκε στις 4 Αυγούστου 1920. Έδρα της ομάδας είναι το Estádio do Canindé, χωρητικότητας 21.004 θεατών. Συμμετέχει στο Πρωτάθλημα ποδοσφαίρου ανδρών Βραζιλίας.

 Πρωτάθλημα ποδοσφαίρου ανδρών Βραζιλίας: Δεύτερη Θέση1996Campeonato Brasileiro Série B: 12011São Paulo State Championship: 31935, 1936, 1973São Paulo State Championship Serie A2:22007, 2013Rio-São Paulo Tournament: 21952, 1955São Paulo Youth Cup (Copa São Paulo de Futebol Júnior): 21991, 2002Campeonato Brasileiro de Futebol Feminino: 11999-00Campeonato Paulista Feminino de Futebol: 21998, 2000 Official website Site da Lusa, Portuguesa's Unofficial website
Φραντζέσκος Δημησιάνος

Ο Δημησιάνος Φραντζέσκος ήταν ζωγράφος του 17ου αιώνα (βάσει έργου του που χρονολογείται στο 1682). Φέρεται ως ο τρίτος κατά σειρά Κερκυραίος ζωγράφος που έφερε το επώνυμο Δημησιάνος.

 Για τον Δημησιάνο Φραντζέσκο δεν έχουμε πολλές πληροφορίες. Ήταν Κερκυραίος ζωγράφος. Το πιο γνωστό έργο του είναι η εικόνα που αναπαριστά το Λείψανο του Αγίου Σπυρίδωνα, ενυπόγραφη με χρονολογία 1682. Αναφέρεται ότι είχε αξιοπρόσεκτο έργο τόσο σε ναούς της πόλης όσο και της υπαίθρου της Κέρκυρας. Στέλιος Λυδάκης, (1976), Οι Έλληνες ζωγράφοι-λεξικό των ελλήνων ζωγράφων και χαρακτών, Αθήνα: Μέλισσα.]]
73 (αριθμός)

Το 73 (εβδομήντα τρία) είναι ο φυσικός αριθμός που βρίσκεται μετά από το 72 και πριν από το 74. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 73 συμβολίζεται ως LXXIII στο ρωμαϊκό σύστημα αρίθμησης και ως ΟΓ´ στο ελληνικό σύστημα αρίθμησης.

 Το 73 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 79. Το 71 και το 73 αποτελούν δίδυμους πρώτους αριθμούς. Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών. Ο ατομικός αριθμός 73 αντιστοιχεί στο ταντάλιο.
Εκλογές στην Γκάνα

Στην Γκάνα διενεργούνται εκλογές για πρόεδρο και για κοινοβούλιο κάθε 4 χρόνια. Η θητεία του προέδρου είναι τετραετής και μπορεί να ανανεωθεί συνεχόμενα για το ίδιο πρόσωπο μόνο μία φορά. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

 Στις γενικές εκλογές του 2008, Πρόεδρος είχε εκλεγεί ο Άτα Μιλς. Μετά τον αδόκητο θάνατο του Προέδρου Τζον Άτα Μιλς, στις 24 Ιουλίου 2012, προσωρινός Πρόεδρος ανέλαβε ο Αντιπρόεδρος Τζον Ντραμάνι Μαχάμα, μέχρι το Δεκέμβριο του 2012, οπότε έγιναν εκλογές. Στις 6 Αυγούστου 2012 ανέλαβε Αντιπρόεδρος ο Κουέζι Μπέκοε Αμισάχ-Άρθουρ. Οι προεδρικές εκλογές του 2012 έγιναν στις 7 Δεκεμβρίου για την εκλογή Προέδρου και των μελών της Εθνοσυνέλευσης σε 275 εκλογικές περιφέρειες. Εξαιτίας προβλημάτων με μερικές από τις μηχανές για βιομετρικό τρόπο εξακρίβωσης ταυτότητας, ορισμένοι ψηφοφόροι δεν μπόρεσαν να ασκήσουν το εκλογικό τους δικαίωμα, με αποτέλεσμα η ψηφοφορία να παραταθεί ως το Σάββατο 8 Δεκεμβρίου 2012.Πρόεδρος επανεξελέγη ο Τζον Μαχάμα με ποσοστό 50,7% από τον πρώτο γύρο, με τον αντίπαλό του, Νάνα Ακούφο-Άντο να λαμβάνει 47,74%. Η Αντιπολίτευση κατήγγειλε την παραποίηση των αποτελεσμάτων από την Εφορευτική Επιτροπή. Λίγο πριν την ανακήρυξη των αποτελεσμάτων, η αστυνομία έκανε χρήση δακρυγόνων και διέλυσε τους διαδηλωτές που διαμαρτύρονταν έξω από το κτήριο της Κεντρικής Εκλογικής Επιτροπής. Στις τελευταίες εκλογές, το 2016, πρόεδρος εξελέγη ο Νάνα Ακούφο-Άντο.
Ανοσοκαταστολή

Η ανοσοκαταστολή ορίζεται ως η καταστολή ενός ή περισσότερων συστατικών του έμφυτου ή επίκτητου ανοσοποιητικού συστήματος, με αποτέλεσμα να μην μπορεί να καταπολεμά λοιμώξεις και άλλες ασθένειες. Η ανοσοκαταστολή μπορεί να προκληθεί από ορισμένες ασθένειες, όπως το AIDS ή το λέμφωμα, αλλά μπορεί επίσης να προκληθεί από φάρμακα που καταστέλλουν το ανοσοποιητικό σύστημα, όπως τα αντικαρκινικά φάρμακα ή τα ανοσοκατασταλτικά φάρμακα. Ορισμένες ιατρικές διαδικασίες μπορεί επίσης να προκαλέσουν ανοσοκαταστολή, όπως στην προετοιμασία για μεταμόσχευση μυελού των οστών ή άλλων οργάνων, για να αποτραπεί η απόρριψη του ιστού του δότη.

 Η προσωρινή ανοσοκαταστολή μπορεί να προκληθεί από μια ποικιλία κοινών λοιμώξεων, συμπεριλαμβανομένης της γρίπης και της μονοπυρήνωσης, που αποδυναμώνουν την ανοσολογική απόκριση. Ωστόσο, όταν τα κύτταρα του ανοσοποιητικού συστήματος ή άλλες πτυχές του ανοσοποιητικού συστήματος είναι στόχος μόλυνσης, μπορεί να συμβεί πιο σοβαρή ανοσοκαταστολή. Για παράδειγμα, η μόλυνση με ιό HIV, αποδυναμώνει το ανοσοποιητικό σύστημα και αυξάνει τον κίνδυνο ορισμένων μορφών καρκίνου. Άλλες ασθένειες που προκαλούν ανοσοκαταστολή είναι η πρωτοπαθής ανοσοανεπάρκεια (κληρονομική πάθηση), το λέμφωμα, η λευχαιμία, και η ασπληνία (απουσία φυσιολογικής λειτουργίας του σπλήνα). Υπάρχει μια σειρά από φάρμακα που λαμβάνονται για τη μείωση της φλεγμονής. Ορισμένοι φάρμακα, που ταξινομούνται ως ανοσοκατασταλτικά, καταστέλλουν συγκεκριμένα μέρη ή το σύνολο του ανοσοποιητικού συστήματος. Τα ανοσοκατασταλτικά φάρμακα έχουν τη δυνατότητα να προκαλέσουν ανοσοανεπάρκεια, η οποία μπορεί να αυξήσει την ευαισθησία σε ευκαιριακές λοιμώξεις και να μειώσει την ανοσοεπιτήρηση του καρκίνου.Τα φάρμακα που χρησιμοποιούνται για την καταστολή του ανοσοποιητικού συστήματος είναι τα κορτικοστεροειδή (ανοσοκατασταλτικά) για την αντιμετώπιση αλλεργιών, αυτοάνοσων ασθενειών, αιματολογικών διαταραχών κ.α., τα χημειοθεραπευτικά φάρμακα, τα μονοκλωνικά αντισώματα (ανοσοκατασταλτικά) για την αντιμετώπιση καρκίνου, αυτοάνοσων ασθενειών και ιογενών λοιμώξεων, και οι αναστολείς TNF για την αντιμετώπιση αυτοάνοσων ασθενειών (π.χ. ρευματοειδής αρθρίτιδα). Υπάρχουν αρκετές διαδικασίες που μπορούν να προκαλέσουν ανοσοκαταστολή, είτε άμεσα είτε έμμεσα. Αυτό συμβαίνει συνήθως όταν ένα βασικό συστατικό του ανοσοποιητικού συστήματος, όπως ο σπλήνας ή ο μυελός των οστών, έχει καταστραφεί ή αφαιρεθεί. Επίσης, πολλοί άνθρωποι που προχωρούν στη μεταμόσχευση οργάνων λαμβάνουν φάρμακα για την καταστολή του ανοσοποιητικού συστήματος, ώστε το σώμα να μην απορρίψει το όργανο.
Ελισάβετ Χριστίνα του Μπράουνσβαϊγκ-Βόλφενμπυτελ-Μπέβερν

Η Ελισάβετ Χριστίνα (Elisabeth Christine von Braunschweig-Wolfenbüttel-Bevern, 8 Νοεμβρίου 1715 - 13 Ιανουαρίου 1797) από τον Οίκο των Γουέλφων ήταν βασίλισσα της Πρωσίας ως σύζυγος του Φρειδερίκου Β΄ της Πρωσίας.

 Η Ελισάβετ Χριστίνα ήταν η μεγαλύτερη κόρη και το τρίτο παιδί του Φερδινάνδου Αλβέρτου Β΄ του Μπράουνσβαϊγκ-Βόλφενμπυττελ και της Αντουανέττας, κόρης του Λουδοβίκου Ροδόλφου του Μπράουνσβαϊγκ-Λύνεμπουργκ. Ήταν αδελφή του Κάρολου Α΄ του Μπράουνσβαϊγκ. Στις 12 Ιουνίου 1733 παντρεύτηκε τον Φρειδερίκο Β΄ της Πρωσίας. To 1742 η αδελφή της Λουίζα παντρεύτηκε τον Αύγουστο Γουλιέλμο της Πρωσίας, αδελφό του Φρειδερίκου Β΄. Ο γάμος της Ελισάβετ Χριστίνας έγινε χωρίς τη θέληση του Φρειδερίκου Β΄ και δεν απέδωσε απογόνους, αφού ο Φρειδερίκος αγνοούσε σχεδόν εντελώς την Ελισάβετ Χριστίνα. Αμέσως μετά το θάνατο του πατέρα του και τη στέψη του το 1740, ο Φρειδερίκος ζούσε χωριστά από αυτήν, χωρίς να συναντώνται. Το 1786 απεβίωσε ο σύζυγός της. Η ίδια απεβίωσε το 1797 στο Ανάκτορο του Βερολίνου και ετάφη στον Καθεδρικό Ναό του Βερολίνου. Thomas Biskup: The hidden queen. Elisabeth Christine of Prussia and Hohenzollern queenship in the eighteenth century. In: Queenship in Europe, 1660–1815. The role of the consort. hrsg. von Clarissa Campbell Orr. Cambridge [u.a.] : Cambridge University Press, 2004, S. 300-321 Else Kurbjeweit: Elisabeth Christine und Friedrich II. Eine königlich-preußische Ehe. Deutscher Literatur-Verlag Melchert, Hamburg 1988, ISBN 3-87152-263-5